Hoteles Europa Portugal Lisboa Ibis Lisboa Jose Malhoa
Avenida José Malhoa LT H, Lisboa, Portugal Ver ubicación
Avenida José Malhoa LT H, Lisboa, Portugal
Servicios en las habitaciones del Ibis Lisboa Jose Malhoa
Ubicación del Ibis Lisboa Jose Malhoa
Formas de pago en Ibis Lisboa Jose Malhoa
Información adicional de Ibis Lisboa Jose Malhoa
El hotel Ibis Lisboa Jose Malhoa pertenece a la cadena hotelera Ibis
Servicios del Ibis Lisboa Jose Malhoa
Opiniones sobre Ibis Lisboa Jose Malhoa EKISODO 26 NSO51 - O dire Ngwako o rulelwago ka mašela - Bible Search
EKISODO 25 EKISODO 27
1O dire Ngwako o rulelwago ka mašela a lesome a leokodi le le ohlilwego, le ka purapura e tala le e khubedu, le moretele. A logwe ke mologimakgone; a be le diswantšho tša Bakerubi. 2Botelele bja lešela letee e be meelo e masome a mabedi le metšo e seswai; bophara bja lona e be meelo e mene. Mašela ka moka a dirwe ka tekanyo e tee. 3Mašela a mahlano a rokagangwe e be kobo e tee, a mahlano a rokagangwe e be kobo e nngwe. 4Lešela la ka thoko e nngwe ya kobo e nngwe o le rokele digole tša purapura e tala morumong wa lona; le kobo ya bobedi o e rokele digole mo lešeleng la ka thoko. 5Digole o dire tše masome a mahlano mo lešeleng letee; le mo lešeleng la ka thoko ya kobo ya bobedi o rokele digole tše masome a mahlano, di lebane le tša kobo ya pele. 6O kgone o dire dingamelo tše masome a mahlano tša gauta, e be tša go swaraganya dikobo tše pedi tšeo gore e be serulelo setee.
7O dire le mašela a boya bja dipudi, e be a go rulela ngwako woo. O dire a lesome le motšo o tee. 8Botelele bja lešela letee e be meelo e masome a mararo, bophara bja lona e be meelo e mene. Mašela a a lesome le motšo o tee a dirwe ka tekanyo yeo. 9Mašela a mahlano o a rokaganye e be kobo e nngwe; a selelago a mangwe o a rokaganye e be kobo e nngwe; la go selela o tlo le mena mojako wa ngwako. 10O rokele digole tše masome a mahlano morumong wa lešela la ka thoko ya kobo; le mo lešeleng la ka thoko ya kobo e nngwe o le rokele digole tše masome a mahlano. 11O kgone o dire dingamelo tše masome a mahlano tša mphiri, o di tsenye digoleng, o kgohlaganye dikobo e be serulelo se tee. 12Seripa sa lešela se se telefetšego sa fetiša a mangwe, se tlo lepelela ka thoko ya morago ga ngwako. 13Moele o tee ka thoko yeno le ka thoko yela o tlogo feta bophara bja ngwako, o lepelele mahlakoreng a ngwako ka thoko yeno le ka thoko yela, o o apeše.
14Ngwako wo o o direle le serulelo sa matlalo a dikgapa a a hubaditšwego le serulelo sa matlalo a nebi ya lewatle.
15Ngwako wo o o direle le mamati a legwakwa a moduhlare. 16Botelele bja mamati ao e be meelo e lesome, bophara bja lemati e be moelo le seripa. 17Mo lemating go be le ntlha ya go le swaraganya le a mangwe. Mamati ka moka a ngwako o a dire bjalo. 18Mamati o dire a masome a mabedi a lehlakore la ngwako la thoko ya borwa. 19O dire maoto a silifera a masome a mane a go emiša mamati ao a masome a mabedi; lemati le be la maoto a mabedi a lona ka tlase ga dintlha tšela tše pedi tša go a swaraganya. 20Mamati a mangwe a masome a mabedi a be a lehlakore la ngwako la thoko ya leboa. 21A be le maoto a ona a silifera a masome a mane; lemati le le maoto a mabedi a lona. 22Thoko ya morago ya ngwako ye e lebago bodikela o e direle mamati a selelago a legwakwa. 23Thoko yeo ya morago o e direle dikhutlo tše pedi ka mamati mabedimabedi. 24A gomarelane go tloga fase go fihla godimo; a be le mokgoko wa pele. A be bjalo bobedi bja ona; e be a dikhutlo tše pedi. 25Ka mokgwa o bjalo e tlo ba mamati a seswai, a nago le maoto a ona a silifera a lesome le metšo e selelago, maoto mabedimabedi a lemati letee.
26O dire le dipalelo ka diphata tša moduhlare; mamati a lehlakore la ngwako a be le dipalelo tše tlhano. 27Le a lehlakore le lengwe la ngwako a be le tše tlhano. Le thoko ya morago ya ngwako e lebago bodikela e be le tše tlhano. 28Lebalelo la mo gare le sware mamati ka moka ka gare botelele ka moka bja lehlakore. 29Mamati o a manege ka gauta. O dire le mekgoko ka gauta, e be ya go nokela dipalelo; le dipalelo o di manege ka gauta. 30O kgone o hlome ngwako ka mokgwa woo ke go bontšhitšego wona thabeng.
31O dire le lešira ka lešela la purapura e tala le e khubedu, le moretele, ka leokodi le le ohlilwego; le be le diswantšho tša Bakerubi tše di dirilwego ke mologimakgone. 32Lešira le o le fege dikokwaneng tše nne tša moduhlare, tse di manegilwego ka gauta; le dikgwegana tša tšona e be tša gauta; di eme ka maoto a mane a silifera. 33Lešira o le fege mo dikgweganeng; gomme gona moo go širilwego ke le šira leo, o iše polokelo ya melao. Lešira ke la go aroganya sekgethwa le sekgethwakgethwa. 34Sekhurumelo o khurumele polokelo ya melao ka sona mo sekgethwakgethweng. 35Sethalana o se bee ka mono ga lešira. O bee le sehlomapone, se eme mo lehlakoreng la ngwako la thoko ya borwa, se lebane le sethalana se se beilwego lehlakoreng la thoko ya leboa.
36Mojako wa ngwako o o direle lešira ka purapura e tala le e khubedu le moretele, ka leokodi le le ohlilwego mme la logwa ya ba mebalabala. 37Lešira le o le direle dikokwane tše tlhano tša moduhlare; o di manege ka gauta, le dikgwegana tša tšona. Maoto a mahlano a tšona o dire a mphiri o tšhollwago.